open-index/open-wikipedia-markdown huggingface dataset:
ფარსმან კოლხი

**ფარსმან კოლხი** —  ქართველი  სარდალი. იგი მონაწილეობდა 502-506 წლების ბიზანტია-ირანის ომში, თავი გამოიჩინა, როგორც ნიჭიერმა სამხედრო სტრატეგმა. მის დიდ ავტორიტეტზე მიუთითებს ის ფაქტიც, რომ მონაწილეობდა, როგორც ბიზანტიის იმპერიის წარმომადგენელი 506 წელს ირანელებთან წარმოებულ საზაო მოლაპარაკებაში. 505 წლის აგვისტოში ბიზანტიის იმპერატორმა ანასტასიოსმა (491-518 წწ.) ფარსმან კოლხი დანიშნა მთავარსარდლად მხედართმთავარ იპატის ნაცვლად. ხელმძღვანელობდა ქალაქების ამადასა და ედესას დაცვას. იყო ქალაქ ედესისა და მისი ოლქის გამგებელი. ფარსმან კოლხის შემდგომი ბედი უცნობია, არ ვიცით არც მისი გვარი. როგორც ჩანს, იყო კოლხი დიდებული დასავლეთ საქართველოდან. მომდევნო ხანაში ბიზანტიელი ავტორები ფარსმან კოლხის ძე ზუნას და მის შვილიშვილებს ახსენებენ, რომლებიც ასევე გამოჩენილი სარდლები იყვნენ ბიზანტიის საიმპერატორო კარზე.

## ლიტერატურა
*ლ.სანიკიძე, რომის ისტორია, თბილისი, 1984.
*პროკოპი კესარიელი. ქართული თარგმანი ს. ყაუხჩიშვილისა / გეორგიკა, ტ.II, ბიზანტიელი მწერლების ცნობები საქართველოს შესახებ, თბილისი, 1965
* 

## რესურსები ინტერნეტში
*ფარსმან კოლხი V-VI სს. მიჯნა

კატეგორია:ქართველი სამხედრო მოღვაწეები
აღლაბიდები

[მინი|200პქ|[ქაირუანის დიდი მეჩეთი — აღლაბიდების ეპოქის ძეგლი]]
**აღლაბიდები** — არაბთა ერთ-ერთი მმართველი დინასტია 800-909 წლებში. ისლამის პირველივე საუკუნეებიდან ხალიფატისაგან დამოუკიდებლად ჩრდილოეთ აფრიკასა და ესპანეთის სამხრეთით მრავალი დამოუკიდებელი სახელმწიფო იწყებს ჩამოყალიბებას. 800 წელს თანამედროვე ტუნისის ტერიტორიაზე წარმოიშვა აღლაბიდების ფაქტობრივად დამოუკიდებელი სახელმწიფო. აღლაბიდების დინასტიის დამაარსებელია იბრაჰიმ ალ-აღლაბი (800-812 წწ.). დინასტია იბრძოდა იმ ტომთა წინააღმდეგ, რომლებიც ხარიჯიზმის დროშის ქვეშ იბრძოდნენ და რომელთაც შექმნილი ჰქონდათ თაჰერის იმამათი. აღლაბიდთა სახელმწიფოს კულტურული ცენტრი იყო ქალაქი ქაირუანი. ამ ქალაქის მახლობლად მდებარეობდა მათგანვე აგებული ციხესიმაგრე კასრ-ალ-კადიმი — აღლაბიდების რეზიდენცია. დინასტიამ წარმატებული ბრძოლები ჩაატარა ხმელთაშუა ზღვის აუზის ქვეყნებში. წარმატებას მიაღწიეს, აგრეთვე, ეკონომიკურ და კულტურულ სფეროებში. განავითარეს მიწათმოქმედება, ხელოსნობა, განავრცეს სანაოსნო და საქარავნო გზები, ტუნისის მთელ სანაპიროზე აიგო ციხესიმაგრეები. აღლაბიდების სახელმწიფომ შიიტთა თავდასხმების შედეგად 909 წელს შეწყვიტა არსებობა.

## ლიტერატურა 
* უნივერსალური ენციკლოპედიური ცნობარი, ტ. I, თბ., 2007

## რესურსები ინტერნეტში 
* აღლაბიდები 

კატეგორია:ტუნისის ისტორია
კატეგორია:დინასტიები
კატეგორია:ლიბიის ისტორია
ჰარი ჰარისონი

**ჰარი ჰარისონი** (; დ. 12 მარტი, 1925, სტემფორდი, აშშ — გ.  15 აგვისტო, 2012) — ამერიკელი მწერალი. მოღვაწეობდა სამეცნიერო ფანტასტიკის სფეროში.

## ბიოგრაფია 
მწერალი 1925 წლის მარტში, აშშ-ის შტატ კონექტიკუტში დაიბადა. სამხატვრო სკოლის დამთავრების შემდეგ, 1943 წელს სამხედრო გაწვევა მიიღო და 4 წელი ამერიკის შეიარაღებულ ძალებში ინსტრუქტორად იმსახურა. სამხედრო სამსახური მან სერჟანტის წოდებით დაასრულა და ცხოვრების ბოლომდე ანტიმილიტარიზმს უჭერდა მხარს. მისი ნეიტრალური დამოკიდებულება ომის მიმართ მისსავე ნაწარმოებში - „ბილი, გალაქტიკის გმირი“ აისახა.

სამხედრო სამსახურის დასრულების შემდეგ ჰარი ჰარისონი გაზეთში ჯერ მხატვრად მუშაობდა, შემდეგ კი რედაქტორად.  მწერალმა და რედაქტორმა ლიტერატურული კარიერა 1958 წელს გაზეთ „Flash Gordon“-ში დაიწყო. მისი პირველი ნოველა „Deathworld“ 1960 წელს დაიბეჭდა.

ჰარისონს ეკუთვნის ფანტასტიკის ჟანრის სატირულ ნაწარმოებთა სერია „ბილი, გალაქტიკის გმირი“. ასევე „ჩაიწიეთ! ჩაიწიეთ!“, რომლის საფუძველზე 1973 წელს ფილმი „Soylent Green“ გადაიღეს.

## რესურსები ინტერნეტში 
*
* Official Harry Harrison News Blog
* "Worlds Beside Worlds" (Harry Harrison describes how "Tunnel through the Deeps" was written)
* Samples of works published as e-books

## სქოლიო
კატეგორია:ამერიკელი მწერლები
კატეგორია:დაბადებული 1925
კატეგორია:გარდაცვლილი 2012
კატეგორია:XX საუკუნის ამერიკელი მამაკაცი მწერლები
კატეგორია:XX საუკუნის ამერიკელი რომანისტები
კატეგორია:XXI საუკუნის ამერიკელი მამაკაცი მწერლები
კატეგორია:XXI საუკუნის ამერიკელი რომანისტები
კატეგორია:ამერიკელი ალტერნატიული ისტორიის ჟანრის მწერლები
კატეგორია:ამერიკელი სამეცნიერო ფანტასტიკის ჟანრის მწერლები
კატეგორია:კომედიური ჟანრის მწერლები
კატეგორია:კონექტიკუტელი რომანისტები
კატეგორია:ირლანდიელი სამეცნიერო ფანტასტიკის ჟანრის მწერლები
კატეგორია:მწერლები ანბანის მიხედვით
ფილიპე ყაითმაზაშვილი

**ფილიპე ყაითმაზაშვილი** — XVIII საუკუნის მეორე ნახევრის სასულიერო მოღვაწე, მწიგნობარი, მთარგმნელი და განმანათლებელი.

დოსითეოზ ნეკრესელის ცნობით, იყო საქართველოში მცხოვრები „ჰარმანთა“ (სომეხი ეროვნების) მღდელი, „ძე აზნაურთა“. მას მდივანბეგი იოანე ორბელიანი „ჩუენთაგან აზნაურს“ (ე.ი. ორბელიანების აზნაურს) უწოდებს. იგი ფილიპეს „თანამესხოლედ“ (თანასკოლელად) მოიხსენიებს – ისინი ერთად სწვლობდნენ სომხეთიდან მოსულ ეპისკოპოს ავეტიკთან. სწორედ მისი ხელმძღვანელობით გაიღრმავა მან ცოდნა ფილოსოფიასა და თეოლოგიაში. იგი დიდად იყო დაფასებული სომხურ-ქართულ განათლებულ წრეებში, მას „ზედმიწევნილ“ ფილოსოფოსად მოიხსენიებდნენ.

## ლიტერატურა
*თ. ჟორდანია, ანტონ I, კათალიკოზი საქართველოისა, წიგნში: ანტონ პირველი ბაგრატიონი, საღვთისმეტყველო კრებული, 1, თბილისი, 1996, გვ. 30-100.
*კ.კეკელიძე, ქართული ლიტერატურის ისტორია, I. თბილისი, 1980.
*სწავლა-აღზრდის ისტორია საქართველოში, მასალების კრებული, I, ტფილისი, 1937

## რესურსები ინტერნეტში
*ფილიპე ყაითმაზაშვილი.

კატეგორია:ქართველი მწიგნობრები
კატეგორია:ქართველი მთარგმნელები
კორეული ვიკიპედია

**კორეული ვიკიპედია** () — ვიკიპედიის განყოფილება კორეულ ენაზე. დაფუძნდა 2002 წლის ოქტომბერში. 2005 წლის 4 ივლისისათვის სტატიების რაოდენობამ 10 ათ. მიაღწია. კორეული ვიკიპედია იყენებდა MediaWiki-ის შედარებით ძველ ვერსიას. კორეული დამწერლობის სახით პროგრამულ უზრუნველყოფაში არსებობდა პრობლემა. 2002 წლის აგვისტოში პროგრამული უზრუნველყოფა მოდერნიზებული გახდა. თუმცა ამავდროულად, ვებ-ბრაუზერ Internet Explorer-ს კორეული ვიკიპედიის მიმართებაში კოდირების პრობლემა აღმოუჩნდა. 2002-2003 წლებში კორეულ ვიკიპედიაში სტატიების რაოდენობის მაჩვენებელი ძალიან პატარა იყო. 2003 წლის სექტემბერში კორეული დამწერლობის პრობლემა გადაიჭრა. 2009 წლის მდგომარეობით სტატიების რაოდენობა აღწევდა 100 000 ათასს, ხოლო 2010 წლისათვის 150 ათასს. ამჟამად კორეულ ვიკიპედიაში არსებობს 206,922 ათ. სტატია.

## რესურსები ინტერნეტში 
* კორეული ვიკიპედია 
* კორეული ვიკიპედიის მობილური ვერსია 

კატეგორია:ვიკიპედიები ენების მიხედვით
მეთიუ ბელამი

**მეთიუ ჯეიმზ ბელამი** (; დ. 1978 წლის 9 ივნისს) — ინგლისელი მუსიკოსი, სიმღერების ავტორი, ვოკალისტი და მულტიინსტრუმენტალისტი. იგი უფრო ცნობილია, როგორც ჯგუფ Muse-ის წამყვანი ვოკალისტი, გიტარისტი, პიანისტი და სიმღერების ავტორი. ცნობილია ვოკალის მაღალი ტონალობებით და ითვლება ყველა დროის ერთ-ერთ საუკეთესო გიტარისტად.

## რესურსები ინტერნეტში
* Muse-ის ოფიციალური საიტი

## სქოლიო 
კატეგორია:Muse-ის წევრები
კატეგორია:დაბადებული 1978
კატეგორია:ინგლისელი გიტარისტები
კატეგორია:ინგლისელი მომღერლები
კატეგორია:ინგლისელი კლავიშისტები
კატეგორია:XXI საუკუნის ინგლისელი მომღერლები
კატეგორია:დაბადებული 9 ივნისი
კატეგორია:ცოცხალი ადამიანები
რუმინული ვიკიპედია

**რუმინული ვიკიპედია** () — ვიკიპედიის განყოფილება რუმინულ ენაზე. თავისუფალი ღია ინტერნეტ-ენციკლოპედია. გაეშვა 2003 წლის ივლისში. იმავე წლის 12 ივლისს შეიქმნა მთავარი გვერდის პირველი ვერსია. მომხმარებლის ინტერფეისი თავდაპირველად ინგლისურ ენაზე იყო დაწერილი, რომელიც მოგვიანებით ითარგმნა რუმინილ ენაზე ერთ-ერთი მომხმარებლის მიერ. 2003 წლის ბოლოსთვის ვიკიპედიის რუმინულენოვან განყოფილებაში არსებობდა 3 ათ. სტატია. 2007 წელს მოიცავდა 50 ათ. სტატიას. 1 წლის შემდეგ ეს რიცხვი 100 ათ.-მდე გაიზარდა. ამჟამად რუმინულ ვიკიპედიაში არსებობს 205 960 სტატია. 2004 წლის აპრილში რუმინულმა ვიკიპედიამ მხარი დაუჭირა განყოფილების შექმნას არუმინულ ენაზე. იმავე წლის დეკემბერში რუმინული ვიკიპედიის მომხმარებლებმა დაიწყეს მუშაობა ფონდ ვიკიმედიის ლოკალურ განყოფილებაზე — **Asociaţia Wikimedia România**.

## რესურსები ინტერნეტში 
* რუმინული ვიკიპედია 
* რუმინული ვიკიპედიის მობილური ვერსია 
* არუმინული ვიკიპედია  
* არუმინული ვიკიპედიის მობილური ვერსია  

კატეგორია:ვიკიპედიები ენების მიხედვით
ციმბირის სახელმწიფო აეროკოსმოსური უნივერსიტეტი

მინი|300პქ|ციმბირის სახელმწიფო აეროკოსმოსური უნივერსიტეტი
**ციმბირის სახელმწიფო აეროკოსმოსური უნივერსიტეტი**  () — რუსეთის უნივერსიტეტი, მდებარეობს კრასნოიარსკში. დაარსდა 1960 წლის სსრკ-ს მინისტრთა საბჭოს ბრძანებით. 1980 წელს უნივერსიტეტის რექტორი გახდა გენადი ბელიაკოვი, რომელსაც ეს თანამდებობა 2010 წლამდე ეკავა. ამჟამად რექტორია იგორ კოვალიოვი. 

## რესურსები ინტერნეტში
* 
* 
* 
* 

კატეგორია:რუსეთის უნივერსიტეტები
კატეგორია:უნივერსიტეტები ანბანის მიხედვით
ადის ბრძოლა

**ადის ბრძოლა** — 1799 წლის 28-30 აპრილს მდინარე ადის პირას გამართული მეორე ანტიფრანგული კოალიციის ერთ-ერთი მნიშვნელოვანი ბრძოლა ავსტრია-რუსეთის კოალიციის ჯარებსა და საფრანგეთის არმიას შორის. მოკავშირეთა დაახლოებით 43 ათასიან არმიას, რომელსაც ალექსანდრე სუვოროვი მეთაურობდა, პოზიცია ეკავა მდინარის მარცხენა ნაპირზე. საფრანგეთის 30 ათასიან არმიას მდინარის მარჯვენა ნაპირზე და მას მეთაურობდა ჟან ვიქტორ მორო. სუვოროვის გეგმით 100 კილომეტრზე გადაჭიმულ ფრანგთა ფრონტზე იერიში რამდენიმე ადგილას უნდა მიეტანათ. მისი გარღვევის შემდეგ მოწანააღმდეგის დაცალკევებული დაჯგუფებების ნაწილ-ნაწილ განადგურება იყო დაგეგმილი. 28 აპრილს მოროს განზრახვა - ცენტრისაკენ გადაეჯგუფებინა არმია, ნაწილობრივ შეაფერხა გენერალ პეტრე ბაგრატიონის ჯარმა. 29 აპრილს სუვოროვმა კასანოსა და ტრეცოსთან მდინარე ადა გადალახა. 5 საათიანი ბრძოლის შემდეგ მოკავშირეთა არმია ფრანგების ზურგში გავიდა. 

ადის ბრძოლაში ფრანგებმა მოკლულთა და დაჭრილთა სახით 25 ათასიანი კაცი დაკარგეს, 5 000 ტყვედ ჩავარდა. მოკავშირეებმა დაახლოებით 2 500 მებრძოლი დაკარგეს. ამ ბრძოლამ ხელი შეუწყო ანტიფრანგული კოალიციის იტალიური კამპანიის წარმატებას. 

## ლიტერატურა 
* უნივერსალური ენციკლოპედიური ცნობარი, ტ. II, თბ., 2008

## რესურსები ინტერნეტში
* Д. Милютин. Сражение на р. Адда. 1799 г.
* Реляция А. В. Суворова Павлу I о ходе военных действий, сражении на р. Адде и занятии Милана
* Материалы о битве на реке Адда на сайте Militerra.com 

კატეგორია:ნაპოლეონის ომების ბრძოლები
კატეგორია:1799
კატეგორია:საფრანგეთის ბრძოლები
კატეგორია:რუსეთის ბრძოლები
კატეგორია:ავსტრიის ბრძოლები
კატეგორია:XVIII საუკუნის ბრძოლები
კატეგორია:ალექსანდრე სუვოროვი
კატეგორია:1799 წლის ბრძოლები
ქარაღაქის ბრძოლა

**ქარაღაქის ბრძოლა** — გურიისა და იმერეთის ლაშქრის ბრძოლა ოსმალთა წინააღმდეგ (სამცხე-საათაბაგოში), გაიმართა 1543 წელს. ოსმალეთის სულთნის ბრძანებით არზრუმის მმართველი მუსა-ფაშა 22-ათასიანი ლაშქრით შეეცადა დაეპყრო სამცხე-საათაბაგო, რომელიც 1535 წლიდან იმერეთის სამეფოს შემადგენლობაში შედიოდა. მტრის ლაშქარი, რომელიც ევროპული ზარბაზნებით იყო შეიარაღებული, ოლთისის ციხეს მიადგა. იმერეთის მეფე ბაგრატ III-მ ლაშქარი შეკრიბა, ციხეები გაამაგრა და ოდიშისა და გურიის მთავრებს დახმარება სთხოვა. ლევან I დადიანი ბაგრატს არ მიეშველა. ბაგრატმა გაითვალისწინა მრავალრიცხოვან მტრის ლაშქართან  ბრძოლის სიძნელე და ხერხს მიმართა - მტერს დამორჩილება აღუთქვა. მოტყუებულმა მუსა-ფაშამ ციხე დატოვა და არზრუმისაკენ გაემართა. ქართველთა ლაშქარი მოულოდნელად დაესხა თავს ციხეში დატოვებულ ოსმალებს და მთლიანად ამოჟლიტა. შემდეგ ქართველები მუსა-ფაშას ძირითად ლაშქარს დაედევნენ და ქარაღაქთან ისიც სასტიკად დაამარცხეს. ამ მარცხმა ოსმალები ვერ შეაჩერა. მალე მათ ახალი ლაშქრობა მოაწყვეს. 

## იხილეთ აგრეთვე
* სოხოისტის ბრძოლა
* საქართველოს ბრძოლების სია

## ლიტერატურა
**გუჩუა ვ.,* ქართველთა ხალხის ბრძოლა დამოუკიდებლობისა და პოლიტიკური მთლიანობის აღდგენისათვის XVI საუკუნეში, წგნ.: საქართველოს ისტორიის ნარკვევები, ტ. 4, თბ., 1973;

კატეგორია:საქართველოს ბრძოლები
კატეგორია:სამცხე-საათაბაგო
კატეგორია:იმერეთის სამეფო
კატეგორია:XVI საუკუნის ბრძოლები
კატეგორია:ოსმალეთის ბრძოლები
კატეგორია:1543 წლის ბრძოლები
რამაზ ხარშილაძე

|}
**რამაზ ხარშილაძე** (დაბ. თარიღი 16 იანვარი, 1951, ნაცარგორა, ხაშურის რაიონი — გარდაც. თარიღი 12 სექტემბერი, 2017, ხაშური ) — ქართველი ძიუდოისტი, სამბისტი. საბჭოთა კავშირის სპორტის დამსახურებული ოსტატი.

1976 წლის მონრეალის ოლიმპიური თამაშებისა და მსოფლიო პირველობის ვერცხლის პრიზიორი 93. კგ. წონით კატეგორიაში. მსოფლიო ჩემპიონატის ბრინჯაოს პრიზიორი (1975). ევროპის ჩემპიონი (1975) და ვერცხლის პრიზიორი (1976) გუნდურ შეჯიბრში, ბრინჯაოს პრიზიორი (1980) პირად წონაში. თბილისის საერთაშორისო ტურნირების ექვსგზის გამარჯვებული, რაც დღემდე რეკორდათ რჩება. საბჭოთა კავშირის 10-გზის ჩემპიონი ძიუდოში (1974, 1976, 1979, 1980) და 2-გზის ჩემპიონი სამბოში (1971, 1973). საბჭოთა კავშირის ხალხთა სპარტაკიადების ორგზის VI და VII ჩემპიონი (1975, 1979). სამგზის საბჭოთა კავშირის თასის მფლობელი და 15 საერთაშორისო ტურნირის გამარჯვებული. ღირსების ორდენის კავალერი N04144, რომლითაც დაჯილდოვდა 2005 წლის 21 ივნისს საქართველოს პრეზიდენტის განკარგულებით.

## ძირითადი შედეგები 
## რესურსები ინტერნეტში 
* რამაზ ხარშილაძე — judoinside.com.
* რამაზ ხარშილაძე — საქართველოს ეროვნული ოლიმპიური კომიტეტი 
* Рамаз Харшиладзе  — on-sports.ru.
* რამაზ ხარშილაძე — ქართული სპორტი.

კატეგორია:დაბადებული  16 იანვარი
კატეგორია:დაბადებული 1951
კატეგორია:გარდაცვლილი 11 სექტემბერი
კატეგორია:გარდაცვლილი 2017
კატეგორია:ქართველი ძიუდოისტები
კატეგორია:საბჭოთა კავშირის სპორტის დამსახურებული ოსტატები
კატეგორია:ქართველი ოლიმპიური პრიზიორები
კატეგორია:ხაშურის მუნიციპალიტეტში დაბადებულები
კატეგორია:ქართველი სამბისტები
კატეგორია:საქართველოს ღირსების ორდენის კავალრები
ჩანდრაგუპტა I

**ჩანდრაგუპტა I** — ძველი ინდოეთის მეფე.  გუპტების დინასტიის წარმომადგენელი. ეკუთვნოდა მაგადჰას მეფეების გვარს. საგარეო პოლიტიკისა და სამხედრო საქმეში წარმატების შედეგად მთელი მაგადჰის მეფე გახდდა (320-340). საფუძველი ჩაუყარა გუპტების იმპერიას. 

## ლიტერატურა
კატეგორია:ინდოეთის მმართველები
სლოვაკური ვიკიპედია

**სლოვაკური ვიკიპედია** () — ვიკიპედიის განყოფილება სლოვაკურ ენაზე. თავისუფალი ღია ინტერნეტ-ენციკლოპედია. შეიქმნა 2003 წლის სექტემბერში. 2004 წლის ზაფხულიდან დაწყებული ხდება აქტიურია. 2005 წლის სექტემბერში სლოვაკურ ვიკიპედიაში არსებობდა 15 ათ. სტატია, ხოლო 2006 წლის აგვისტოში სტატიების რაოდენობამ მიაღწია 50 ათასს. 2008 წლის აგვისტოში მოიცავდა 100 ათ. სტატიას. 2012 წლის აგვისტოს მდგომარეობით ვიკიპედიის სლოვაკურენოვან განყოფილებაშია 175 257 სტატია. სლავურ ენებზე არსებულ ვიკიპედიებს შორის სლოვაკური ვიკიპედია ერთ-ერთი უდიდესია. სტატიების დიდი ნაწილი შექმნილია ბოტით.

## რესურსები ინტერნეტში 
* სლოვაკური ვიკიპედია  
* სლოვაკური ვიკიპედიის მობილური ვერსია  

კატეგორია:ვიკიპედიები ენების მიხედვით
ჩანდრაგუპტა II

250px|მინი|მონეტა ჩანდრაგუპტა II-ის გამოსახულებით
**ჩანდრაგუპტა II** (დ. დაახლ. 380 — გ. დაახლ. 415) — ძველი ინდოეთის მეფე. გუპტების დინასტიის წარმომადგენელი. ჩანდრაგუპტა I-ის შვილიშვილი. მეფობდა 380-415 წლებში. გამეფდა უფროსი ძმის რამაგუპტას ჩამოგდების შემდეგ. ჩანდრაგუპტა II-მ მემკვიდრეობით მიიღო ჩამოყალიბებული იმპერია და მნიშვნელოვნად გააფართოვა მისი საზღვრები. ჩანდრაგუპტა II-ის მეფობის პერიოდი გუპტების იმპერიის ძლიერების, ძველი ინდოეთის ეკონომიკური კეთილდღეობის, ასევე ძველი ინდური კულტურის („გუპტების ოქროს ხანა“) გაფურჩქვნის ხანა იყო.

## ლიტერატურა 
კატეგორია:ინდოეთის მმართველები
კატეგორია:დაბადებული  380
კატეგორია:გარდაცვლილი 415
კატეგორია:დაბადების წელი უცნობია
ქვემო არანისი

**ქვემო არანისი** (ძვ. – ხადილაანთ უბანი) — სოფელი აღმოსავლეთ საქართველოში, მცხეთა-მთიანეთის მხარის დუშეთის მუნიციპალიტეტში, დაბა ჟინვალის თემში.

## დემოგრაფია
2014 წლის აღწერის მონაცემებით სოფელში ცხოვრობს 168 ადამიანი.

## სქოლიო
კატეგორია:დუშეთის მუნიციპალიტეტის სოფლები
ზაფხულის ოლიმპიური თამაშები 2016

**2016 წლის ზაფხულის ოლიმპიური თამაშები**, ოფიციალურად **XXXI ოლიმპიური თამაშები** — საერთაშორისო სპორტული ღონისძიება, რომელიც 2016 წლის 5 აგვისტოდან 21 აგვისტომდე ბრაზილიის ქალაქ რიო-დე-ჟანეიროში გაიმართა. რიო 2016 სამხრეთ ამერიკაში ჩატარებული პირველი ოლიმპიური თამაშებია.

## თამაშები
### გახსნის ცერემონია
თამაშების გახსნის ცერემონია 2016 წლის 5 აგვისტოს მარაკანას სტადიონზე გაიმართა.

### სპორტი
2016 წლის თამაშები 28 სპორტის სახეობით იყო წარმოდგენილი, რაც საერთო ჯამში 41 დისციპლინასა და 306 ღონისძიებას მოიცავდა.

### მონაწილეები
### კალენდარი

## რესურსები ინტერნეტში 
* რიო-დე-ჟანეირო 2016 საერთაშორისო ოლიმპიური კომიტეტის საიტზე
* რიო-დე-ჟანეირო 2016-ის ოფიციალური საიტი 

## სქოლიო 
კატეგორია:ზაფხულის ოლიმპიური თამაშები
კატეგორია:ზაფხულის ოლიმპიური თამაშები 2016
ჰელვეციის რესპუბლიკა

**ჰელვეციის რესპუბლიკა** — 1798–1803 წწ. შვეიცარიის ტერიტორიაზე არსებული რესპუბლიკა. სახელწოდება წარმოსდგება შვეიცარიის ლათინური სახელისაგან – ჰელვეცია. 1798 წლის 5 მარტს საფრანგეთის ჯარებმა აიღეს ბერნი, 12 აპრილს გამოაცხადეს „ერთიანი, განუყოფელი ჰელვეციის რესპუბლიკა“, შემოიღეს საფრანგეთის 1795 წლის კონსტიტუციის მიხედვით შედგენილი კონსტიტუცია. გაუქმდა ყოველგვარი წოდებრივი განსხვავება და ფეოდალური უფლებები. გამოცხადდა სინდისის, ბეჭდვის, ვაჭრობის, ხელოსნობისა და სხვ. თავისუფლება. ძალაუფლება ცენტრალიზებული იყო და გადაეცა საფრანგეთის მიერ დანიშნულ პირებს. ჟენევა და ბაზელი შეუერთდა საფრანგეთს. 1798 წლის 18 აგვისტოს ჰელვეციის რესპუბლიკამ თავდაცვა-შეტევის კავშირი დადო საფრანგეთთან და II ანტიფრანგულ კოალიციასთან ომში ჩაება. 1802 წელს ჰელვეციის რესპუბლიკაში აჯანყებები დაიწყო. ამან აიძულა ნაპოლეონ I 1803 წლის 19 თებერვალს, ე. წ. მედიაციის აქტის თანახმად, აღედგინა ჰელვეციის რესპუბლიკაში 1798 წლამდე არსებული სახელმწიფოებრივი წესწყობილება.

## ლიტერატურა 
კატეგორია:შვეიცარიის ისტორია
კატეგორია:ევროპის ისტორიული სახელმწიფოები
ქართველოლოგია

[მინი|[აკაკი შანიძე (მარცხნივ) და ჰაინც ფენრიხი (მარჯვნივ)]]
[მინი|[სტრაბონი]]
[მინი|ცნობილი ფრანგი ქართველოლოგი [მარი ბროსე]]
[მინი|[ჟოზეფ პიტონ დე ტურნეფორი]]
**ქართველოლოგია** ან **ქართველთმცოდნეობა** — ფართო გაგებით მოიცავს ქართველებისა და საქართველოს შემსწავლელ ყველა ჰუმანიტარულ დარგს: ენათმეცნიერებას, ლიტერატურათმცოდნეობას, ხელოვნებას, არქეოლოგიას, ფოლკლორისტიკას, ეთნოგრაფიას, ნუმიზმატიკას, სფრაგისტიკას, ისტორიას, ეკონომიკას, სამართალმცოდნეობას, ეპიგრაფიკას, პალეოგრაფიას, წყაროთმცოდნეობას და ა.შ. ამ დარგებს ძველად ჩვენში (XIX საუკუნის ბოლომდე) კომლექსურად სწავლობდნენ. თბილისის სახელმწიფო უნივერსიტეტის დაარსებისა და განსაკუთრებით საქართველოს მეცნიერებათა აკადემიის ჩამოყალიბების შემდეგ საქართველოში ფართოდ გაიშალა გეგმაზომიერი და სისტემური კვლევა ქართველოლოგიაში შემავალ ცალკეულ დარგებში.

საკვლევი მასალის დიდი სიუხვის, სხვადასხვა კვლევის თანამედროვე მეთოდების დარგობრივი ნაირგვარობისა და თავისებურებათა პირობებში თანდათან გაღრმავდა ქართველოლოგიური ციკლის დარგთა სპეციალიზაცია. სამეცნიერო სიტყვახმარებაში სადღეისოდ „ქართველოლოგია“ მეტწილად საზღვარგარეთ მიმდინარე სათანადო კვლევას გულისხმობს. ქართველოლოგია, როგორც საქართველოს ისტორიის, ქართული ენის, ქართული ლიტერატურის, ხელოვნებისა და კულტურის სხვა დარგების შემსწავლელ დისციპლინათა კომპლექსი შედარებით ახალგაზრდა მეცნიერებაა.

## ისტორია
საზღვარგარეთული ქართველოლოგიის საწყისები ანტიკურ ხანას განეკუთვნება. პირველი ცნობები საქართველოს შესახებ ეკუთვნით ძველ ბერძენ და რომაელ ავტორებს (ჰეროდოტე, ქსენოფონტი, ჰიპოკრატე, არისტოტელე, სკილაკ კარიანდელი, ფლავიუს არიანე, სტრაბონი, პლინიუს უფროსი, პლუტარქე, აპიანე, ამიანე მარცელინუსი, ტაციტუსი და სხვ.). ეს ცნობები აღწერითი ხასიათისაა; მათში გადმოცემულია ქართველ ტომთა ყოფა-ცხოვრება და წეს-ჩვეულებები, აგრეთვე ცნობები საქართველოს ბუნების შესახებ. გარკვეული თვალსაზრისით ამ ცნობებს დღესაც არ დაუკარგავთ მნიშვნელობა. მრავალფეროვანია აგრეთვე და ქრონოლოგიურად ფართო დიაპაზონს (IV-XV საუკუნეები) მოიცავს მრავალრიცხოვან ბიზანტიელ ავტორთა ცნობები.

## ლიტერატურა
* ქართველოლოგია. გვერდების რაოდენობა 126., თბილისი., 2010. ISBN 1512-4975.

## რესურსები ინტერნეტში
* საერთაშორისო ქართველოლოგიური საზაფხულო სკოლა 2009 
* ვინფრიდ ბოედერი და ცირა ბარბაქაძე «დიალოგი, 2002 წელი, „ჩვენი მწერლობა“»

## სქოლიო
*
ზაფხულის ოლიმპიური თამაშები 1992

**1992 წლის ზაფხულის ოლიმპიური თამაშები**, ოფიციალურად **XXV ოლიმპიური თამაშები** — საერთაშორისო სპორტული ღონისძიება, რომელიც გაიმართა 1992 წლის 25 ივლისიდან 9 აგვისტომდე ესპანეთის ქალაქ ბარსელონაში. გათამაშდა მედლების 257 კომპლექტი. სულ მონაწილეობდა 169 ქვეყნის 9356 სპორტსმენი.

## რესურსები ინტერნეტში 
*Barcelona Olympic Foundation
**Olympic Review* 1992 - Official results 
*Barcelona Olympic Stadium

კატეგორია:ზაფხულის ოლიმპიური თამაშები
კატეგორია:ზაფხულის ოლიმპიური თამაშები 1992
ზაფხულის ოლიმპიური თამაშები 1988

**1988 წლის ზაფხულის ოლიმპიური თამაშები**, ოფიციალურად **XXIV ოლიმპიური თამაშები** — საერთაშორისო სპორტული ღონისძიება, რომელიც გაიმართა 1988 წლის 17 სექტემბრიდან 2 ოქტომბრამდე სამხრეთ კორეის დედაქალაქ სეულში. გათამაშდა მედლების 263 კომპლექტი. სულ მონაწილეობდა 160 ქვეყნის 8391 სპორტსმენი.

## კანდიდატები 
1988 წლის ოლიმპიური თამაშების მასპინძელი ქალაქი კენჭისყრის შედეგად შეირჩა, რომელიც 1981 წლის 30 სექტემბერს ქალაქ ბადენ-ბადენში, საერთაშორისო ოლიმპიური კომიტეტის სესიაზე გაიმართა. სეულის პროექტმა თავის ერთადერთ კონკურენტ ქალაქს, ნაგოიას, აჯობა – 52 ხმით 27 წინააღმდეგ.

## რესურსები ინტერნეტში 
* 
* The program of the 1988 Seoul Olympics 
* 

## სქოლიო 
კატეგორია:ზაფხულის ოლიმპიური თამაშები
კატეგორია:ზაფხულის ოლიმპიური თამაშები 1988
შვეიცარიის გერბი

** შვეიცარიის გერბზე ** გამოსახულია თეთრი ბერძნული ჯვარი ფარის ფონზე, ისევე როგორც  შვეიცარიის დროშაზე.

## ისტორია 
არსებობს გერბისა და ფარის რამდენიმე ვარიაცია, თუმცა 1889 წლის 12 დეკებრის სახელმწიფო რეზოლუციით გერბის ჯვრის ოთხივე განშტოებას უნდა ჰქონდეს ერთი და იგივე სიგრძე, რომლის თანაფარდობა სიგანესთან უნდა იყოს 7:6. რეზოლუციას თან ახლავს გერბის ჩანახატიც. 

აღსანიშნავია რომ ჯერ კიდევ 1339 წელს ლაუპენის ბრძოლის დროს ჯარს წინ მიუძღვოდა თეთრი ბერძნული ჯვარი წითელ ფონზე.

## რესურსები ინტერნეტში 
** Arrêté fédéral du 12 décembre 1889 concernant les armoiries de la Confédération suisse  
** Bundesbeschluss vom 12. Dezember 1889 betreffend das eidgenössische Wappen  
** Risoluzione federale del 12 dicembre 1889 sullo stemma della Confederazione  

[thumb|220px|[ციურიხის კანტონი|ციურიხის სანომრე ნიშანი მარცხენა კუთხეში შვეიცარიის, ხოლო მარჯვენა კუთხეში ციურიხის გერბებით.]]

კატეგორია:შვეიცარიის ეროვნული სიმბოლოები
კატეგორია:სახელმწიფო გერბები
კატეგორია:გერბები ანბანის მიხედვით
პირველი ეპოქა

ჯონ რონალდ რუელ ტოლკინის ნაწარმოებებში **პირველი ეპოქა** (ანუ ილუვატარის შვილთა პირველი ეპოქა) — ჰეროიკული პერიოდი, რომელშიც ადგილი აქვს ტოლკინის ადრეულ ლეგენდებს. მათი ვერსიები გამოქვეყნდა წიგნში „სილმარილიონი“. ამ პერიოდის ისტორიები მიმდინარეობს ტერიტორიაზე, რომელზეც მოგვიანებით „ბეჭდების მბრძანებლის“ მოვლენები დატრიალდა.

## მიმოხილვა
როგორც ახსნილია „სილმარილიონში“, პირველი ეპოქა ელფთა გამოღვიძებასთან ერთად დაიწყო.  და დასრულდა ვალინორისა და ბელერიანდის გაერთიანებული ჯარების მიერ მორგოთის საბოლოო დამარცხებით.

## იხილეთ აგრეთვე
*პირველი ეპოქის ქრონოლოგია
*გონდოლინის დამხობა
*ბერენისა და ლუთიენის ამბავი

## სქოლიო 
კატეგორია:შუახმელეთის ეპოქები
ფერმერი ჯაილზ ჰემელი

**ფერმერი ჯაილზ ჰემელი** () — ჯონ რონალდ რუელ ტოლკინის სატირული ზღაპარი. გამოიცა George Allen & Unwin-ის მიერ, 1949 წელს. ორიგინალური ილუსტრაციების ავტორია პოლინ ბეინსი.

სიუჟეტის მიხედვით, უბრალო ფერმერი ჯაილზი ღამით მის სახლთან გამოჩენილ გოლიათს ე.წ. „მუშკეტონიდან“ ესვრის (რომელსაც ძაღლი გარმი შეამჩნევს) გარბის, მაგრამ თვითმხილველები ჯაილზს გმირად შერაცხავენ. მეფე ჯაილზს აძლევს დავალებას, დრაკონი ქრიზოფილაქსი დაამარცხოს. საბოლოოს, დრაკონი და ჯაილზი მორიგდებიან ერთმანეთში, ხოლო მეფის მიერ დრაკონის განძის მითვისების გეგმა უშედეგოდ ჩაივლის.

## სქოლიო
კატეგორია:ჯ. რ. რ. ტოლკინის ნაწარმოებები
კატეგორია:1949 წლის მოთხრობები
კიტოხი

**კიტოხი** — სოფელი საქართველოში, მცხეთა-მთიანეთის მხარის დუშეთის მუნიციპალიტეტში, გუდამაყრის თემში. სოფელში არის საჯარო სკოლა.

## დემოგრაფია
2014 წლის აღწერის მონაცემებით სოფელში ცხოვრობს 25 ადამიანი.

## სქოლიო
კატეგორია:დუშეთის მუნიციპალიტეტის სოფლები
კანი (ქალაქი)

**კანი (ქალაქი)** შეიძლება აღნიშნავდეს:

* კანი (*კაენი*) — ქალაქი საფრანგეთში, ქვემო ნორმანდიის რეგიონის ადმინისტრაციული ცენტრი.
* კანი — ქალაქი საფრანგეთში, პროვანსი-ალპები-ლაჟვარდოვანი ნაპირის რეგიონში, კანის ფესტივალის მასპინძელი ქალაქი.
დავიდ დე ხეა

**დავიდ დე ხეა კინტანა** (; დ. 7 ნოემბერი, 1990) — ესპანელი პროფესიონალი ფეხბურთელი, რომელიც თამაშობს მეკარის პოზიციაზე საფეხბურთო კლუბ „ფიორენტინაში“. მიიჩნეოდა მსოფლიოს ერთ-ერთ საუკეთესო მეკარედ.

დაიბადა მადრიდში. საფეხბურთო კარიერა დაიწყო ატლეტიკო მადრიდში, სადაც იზრდებოდა კლუბის აკადემიაში და ითამაშა ძირითად გუნდში 2009 წელს, 18 წლის ასაკში. მას შემდეგ, რაც გახდა ატლეტიკოს ნომერ პირველი არჩევანი მეკარის პოზიციაზე, ის დაეხმარა გუნდს ევროპის ლიგისა და უეფას სუპერთასის მოგებაში. მისმა თამაშმა მიიპყრო „მანჩესტერ იუნაიტედის“ ყურადღება და 2011 წელს დე ხეა შეუერთდა მათ £18.9 მილიონის სანაცვლოდ, რაც იმ დროისთვის ბრიტანეთში მეკარეში გადახდილი თანხის რეკორდი იყო.

დე ხეას მანჩესტერში ჩატარებული აქვს 300-ზე მეტი შეხვედრა და მოგებული აქვს პრემიერ ლიგა, ინგლისის ასოციაციის თასი, ინგლისის ლიგის თასი, ინგლისის სუპერთასი და უეფას ევროპის ლიგა.

## რესურსები ინტერნეტში
*
*„მანჩესტერ იუნაიტედის ოფიციალური საიტი“ - მოთამაშის პროფილი 
*BDFutbol-ის პროფილი
*Futbolme-ს პროფილი 
*
*

## სქოლიო
კატეგორია:დაბადებული 1990
კატეგორია:ესპანელი ფეხბურთელები
კატეგორია:მანჩესტერ იუნაიტედის ფეხბურთელები
კატეგორია:პრემიერ ლიგის ფეხბურთელები
კატეგორია:ესპანეთის პრიმერა დივიზიონის ფეხბურთელები
კატეგორია:2014 წლის მსოფლიო საფეხბურთო ჩემპიონატის ფეხბურთელები
კატეგორია:2016 წლის ევროპის საფეხბურთო ჩემპიონატის ფეხბურთელები
კატეგორია:2018 წლის მსოფლიო საფეხბურთო ჩემპიონატის ფეხბურთელები
კატეგორია:დაბადებული 7 ნოემბერი
კატეგორია:2020 წლის ევროპის საფეხბურთო ჩემპიონატის ფეხბურთელები
კატეგორია:უეფა-ს ევროპა ლიგის გამარჯვებული მოთამაშეები
კატეგორია:ფიორენტინას ფეხბურთელები
კატეგორია:ცოცხალი ადამიანები
კატეგორია:მადრიდში დაბადებულები
The Rain Song

**The Rain Song** — ინგლისური მძიმე როკ-ჯგუფ ლედ ზეპელინის მეორე სიმღერა 1973 წლის ალბომიდან *Houses of the Holy*. ეს არის ბალადის ტიპის 7 წუთიანი  კომპოზიცია. სიმღერის ავტორები არიან ჯიმი პეიჯი / რობერტ პლანტი.

## პერსონალი
* რობერტ პლანტი - ვოკალი
* ჯიმი პეიჯი - გიტარები
* ჯონ პოლ ჯოუნსი - ბას გიტარა, კლავიშებიანი საკრავები
* ჯონ ბონემი - დასარტყმელი საკრავები

## სქოლიო
კატეგორია:1973 წლის სიმღერები
კატეგორია:ლედ ზეპელინის სიმღერები
დენიელ პაუტერი

**დენიელ რიჩარდ პაუტერი** (; დ. 25 თებერვალი, 1971) — კანადელი მუსიკოსი. ის ცნობილია, როგორც „ერთი ჰიტის მუსიკოსი“, თავისი „Bad Day“-ის გამო, რომელმაც 5 კვირა გაატარა ბილბორდის ცხელი ასეულის სათავეში.

## რესურსები ინტერნეტში 
* ოფიციალური საიტი 
* 
* Twitter
* 

კატეგორია:დაბადებული 25 თებერვალი
კატეგორია:დაბადებული 1971
კატეგორია:კანადელი მომღერლები
კატეგორია:ცოცხალი ადამიანები
ლიეტუვური ვიკიპედია

**ლიეტუვური ვიკიპედია** () — ვიკიპედიის განყოფილება ლიეტუვურ ენაზე. თავისუფალი ღია ინტერნეტ-ენციკლოპედია. შეიქმნა 2003 წლის 20 თებერვალს. სტატიების მნიშვნელოვანი რაოდენობა მოგროვდა მხოლოდ 2004 წელს. 2005 წელს შეიცავდა 10 ათას სტატიას, ხოლო 2007 წელს — 50 ათასს. სტატიების 100 ათასიან ზღვარს ლიეტუვურმა ვიკიპედიამ 2010 წლის დასაწყისში მიაღწია. ამჟამად მოიცავს დაახლოებით 152 ათ. სტატიას. აქტიურ მომხარებელთა რიცხი რამდენიმე ასეულია.

## რესურსები ინტერნეტში 
* ლიეტუვური ვიკიპედიის მთავარი გვერდი 
* ლიეტუვური ვიკიპედიის ისტორია 
* ლიეტუვური ვიკიპედიის მობილური ვერსია 

კატეგორია:ვიკიპედიები ენების მიხედვით
წერილი (ჯგუფი)

**წერილი**, წარსულში ცნობილი, როგორც **ამორალი** — ქართული ალტერნატიული მუსიკის ჟანრის ჯგუფი.

## ისტორია
ჯგუფი ჩამოყალიბდა 1995 წელს თბილისში და მას „ამორალი“ ერქვა. შემადგენლობაში შედიოდნენ: გია თოიძე (ვოკალი, გიტარა); ლევან სვანიძე (ბასი); კოტე კალანდაძე (გიტარა); დათუნა თოიძე (დრამი).

1996 წელს ჩაწერეს სინგლი „ოთხივე მხარეს“. ამავე წელს შედგა მათი დებიუტი ფესტივალზე „მარგარიტა 1996“. 1997 წელს ჯგუფს დაემატა სანდრო კაპანაძე (კლავიში, საქსოფონი), რომელთანაც ერთად ჩაწერეს ალბომი „უძირო გზა“. მალე დასარტყამ ინსტრუმენტებზე დათუნა თოიძე შეცვალა დათო მაჭავარიანმა (კაკადუ), კოტე კალანდაძე კი გიორგი ჟორჟოლიანმა (ჟორჟიკა). 1999 წელს ჯგუფი დროებით დაიშალა.

2001 წელს გია თოიძემ და ლევან სვანიძემ აღადგინეს ჯგუფი ახალი სახელწოდებით „წერილი“. 2005 წელს გამოვიდა ალბომი „სხივი“. 2009 წელს ჩაწერეს რიგით მესამე ალბომი „ამ ქალაქში“.

2014 წელს გამოვიდა ჯგუფის მეოთხე სტუდიური ალბომი *დანგრეულ სახლში*.

## ჯგუფის წევრები
*გია თოიძე (ვოკალი, გიტარა)
*ლევან სვანიძე (ბასი)
*აჩიკო ქელბაქიანი (გიტარა)
*მინდია გაბაშვილი (დრამი)

## დისკოგრაფია 
**უძირო გზა* - 1997
**სხივი* - 2005
**ამ ქალაქში* - 2009
**დანგრეულ სახლში* - 2014
**მუსიკის ხმა* - 2015
**მასაში გხედავ* - 2019

## რესურსები ინტერნეტში
*რევიუ: ამორალი – უძირო გზა (1997)

## სქოლიო
კატეგორია:ქართული ალტერნატიული როკ-ჯგუფები
კატეგორია:1995 წელს ჩამოყალიბებული ჯგუფები
კატეგორია:1999 წელს დაშლილი ჯგუფები
კატეგორია:2001 წელს აღდგენილი ჯგუფები
სერბული ვიკიპედია

**სერბული ვიკიპედია** () — ვიკიპედიის განყოფილება სერბულ ენაზე. თავისუფალი ღია ინტერნეტ-ენციკლოპედია. შეიქმნა 2003 წლის 16 თებერვალს. 2009 წლის 20 ნოემბრისათვის მოიცავდა 100 ათასზე მეტ სტატიას. 2011 წლის ნოემბერში სტატიების რაოდენობამ მიაღწია 150 ათასს. სერბულ-ხორვატული ვიკიპედიის განშტოებაა. 

სერბული ვიკიპედია სამხრეთ სლავურ ენებზე არსებულ ვიკიპედიებს შორის უდიდესია. შეიქმნა ხორვატულ ვიკიპედიასთან ერთად. სერბული ენა იყენებს ორ ანბანს: კირილიცას და ლათინურს. გარდა ამისა, გამოიყოფა ორი ოფიციალური მახვილი: ეკავური და იეკავური. ერთობლივად ქმნიან მახვილების კომბინაციას, 4 დამწერლობით ვარიანტს. როდესაც სერბული ვიკიპედია დაფუძნდა იგი მხოლოდ კირილიცას და 2 სტანდარტულ დიალექტს იყენებდა, თუმცა მოგვიანებით შეიქმნა ცდები ორი დამწერლობის — კირილიცას და ლათინურის გამოყენებასთან დაკავშირებით. ამისათვის თითოეული სტატიის დინამიკური ტრანსლიტერაციის მიზნით იყო მცდელობა ბოტის გამოყენების შესახებ, რომელმაც დაახლოებით 1000-მდე სტატიის ტრანსლიტერირება მოახდინა, თუმცა შემდეგ ტექნიკური პრობლემების გამო მოქმედება შეწყდა. რამდენიმე თვის შემდეგ, პროგრამული უზრუნველყოფა დასრულებული იქნა და დღეისათვის სერბული ვიკიპედიის მომხარებლებს არსებული სტატიების წასაკითხავად აქვთ საშუალება ამოირჩიონ ორი ანბანიდან ერთ-ერთი, მაგ., სერბული ვიკიპედიაში არსებული სტატია **საქართველოზე**; ჩანართზე ჩნდება ორი დამწერლობა: კირილიცა და ლათინური. 

ამჟამად სერბულ ვიკიპედიაში არსებობს დაახლოებით 242 ათ. სტატია.

## რესურსები ინტერნეტში 
* სერბული ვიკიპედია 
* სერბული ვიკიპედიის მობილური ვერსია 

კატეგორია:ვიკიპედიები ენების მიხედვით
ფედერიკო მაკედა

**ფედერიკო „კიკო“ მაკედა** (; დ. 22 აგვისტო, 1991) — იტალიის 21 წლამდელთა ნაკრებისა და „მანჩესტერ იუნაიტედის“ ფეხბურთელი, რომელიც თავდამსხმელის პოზიციაზე თამაშობს.

პროფესიონალური კარიერა დაიწყო მშობლიური ქალაქში, რომის „ლაციოში“. 2007 წელს შეუერთდა „მანჩესტერ იუნაიტედს“, 16 წლის ასაკში.

## რესურსები ინტერნეტში
* პროფილი ManUtd.com-ზე
* 

## სქოლიო
კატეგორია:იტალიელი ფეხბურთელები
კატეგორია:დაბადებული 22 აგვისტო
კატეგორია:დაბადებული 1991
კატეგორია:მანჩესტერ იუნაიტედის ფეხბურთელები
კატეგორია:პრემიერ ლიგის ფეხბურთელები
კატეგორია:სამპდორიას ფეხბურთელები
კატეგორია:შტუტგარტის ფეხბურთელები
კატეგორია:ქუინზ პარკ რეინჯერსის ფეხბურთელები
კატეგორია:გერმანიის ბუნდესლიგის ფეხბურთელები
კატეგორია:ცოცხალი ადამიანები
კატეგორია:რომში დაბადებულები
ნადია ბულანჟე

**ნადია (ჯულიეტა) ბულანჟე** ( დ. 16 სექტემბერი, 1887 — გ. 22 ოქტომბერი, 1979) — ფრანგი კომპოზიტორი, დირიჟორი და პედაგოგი, რომელმაც აღზარდა მეოცე საუკუნის მრავალი გამოჩენილი მუსიკოსი და კომპზოზიტორი.

ბულანჟეს მამა, ერნესტ ბულანჟე (1815–1900), იყო კომპოზიტორი და პიანისტი, რომელიც სწავლობდა პარიზის კონსერვატორიაში. 1935 წელს მას მიენიჭა სპეციალური ჯილდო „რომის პრიზი“, შექმნილი კომპოზიციისათვის. დედა იყო რაისა ბულანჟე (1856–1935).

ნადია ბულანჟე დაიბადა 1887 წლის 16 სექტემბერს პარიზში.

## რესურსები ინტერნეტში
* www.nadiaboulanger.org 
* The American Conservatory at Fontainebleau

კატეგორია:ფრანგი კომპოზიტორები
კატეგორია:დაბადებული          16 სექტემბერი
კატეგორია:დაბადებული 1887
კატეგორია:გარდაცვლილი 22 ოქტომბერი
კატეგორია:გარდაცვლილი 1979
კატეგორია:პარიზელები
კატეგორია:ქალი დირიჟორები
კატეგორია:ფრანგი დირიჟორები
კატეგორია:ფრანგი პედაგოგები
კატეგორია:ფორტეპიანოს პედაგოგები
კატეგორია:რუსული წარმოშობის ფრანგები
კატეგორია:მონმარტრის სასაფლაოზე დაკრძალულნი
სლოვენური ვიკიპედია

**სლოვენური ვიკიპედია** () — ვიკიპედიის განყოფილება სლოვენურ ენაზე. თავისუფალი ღია ინტერნეტ-ენციკლოპედია. შეიქმნა 2002 წელს. 2007 წლის ივლისში მოიცავდა 50 ათას სტატიას. 2012 წლის აგვისტოს მდგომარეობით ვიკიპედიის სლოვენურენოვან განყოფილებაში არსებობს დაახლოებით 133 ათ. სტატია.

## რესურსები ინტერნეტში 
* სლოვენური ვიკიპედია 

კატეგორია:ვიკიპედიები ენების მიხედვით
მალაიური ვიკიპედია

**მალაიური ვიკიპედია** () — ვიკიპედიის განყოფილება მალაიურ ენაზე. თავისუფალი ღია ინტერნეტ-ენციკლოპედია. გაეშვა 2002 წლის ოქტომბერში. სტატიების 1000 ზღვარს მიაღწია 2011 წლის იანვარში. იმავე წლის ნოემბერში სტატიების რაოდენობა გაიზარდა 125 ათასამდე. 2012 წლის აგვისტოს მდგომარეობით მალაიურ ვიკიპედიაში არსებობს დაახლოებით 138 ათ. სტატია. ამჟამად ჰყავს 16 ადმინისტრატორი.

## რესურსები ინტერნეტში 
* მალაიური ვიკიპედიის მობილური ვერსია 
* მალაიური ვიკიპედიის ისტორია 

კატეგორია:ვიკიპედიები ენების მიხედვით
If (პინკ ფლოიდის სიმღერა)

„**If**“ — ინგლისური პროგრესული როკ-ჯგუფ პინკ ფლოიდის სიმღერა ალბომიდან *Atom Heart Mother*.

## შექმნა
სიმღერის ავტორი და შემსრულებელია როჯერ უოტერსი. ისევე, როგორც Grantchester Meadows, ისიც პასტორალის ტიპის არის, მაგრამ ტექსტში ავტორი საკუთარ პიროვნებას იკვლევს.

რონ გისინი:

„If“ წარმოაჩენს ნამდვილ როჯერს იმაზე უკეთ, ვიდრე მისი ხმაურიანი პოლიტიკური გამოგონებები. ეს უფრო მნიშვნელოვანია, ვიდრე ჯგუფის ასტრალური ბოდვები. სტრიქონში „If I were a good man I'd understand the spaces between friends“ მისი მთელი არსია.

## საკონცერტო ვერსიები
სიმღერა შესრულდა ჯონ პილის გადაცემაში, BBC-ს პარიზის თეატრში (ლონდონი), 1970 16 ივლისს. ამ შესრულებისას რიჩარდ რაიტი უკრავდა ორგანსა და ბას-გიტარაზე. როჯერ უოტერსი სიმღერას საკუთარ სოლო ტურნეებში ასრულებდა, დამატებითი სტრიქონებით და სხვა კომპოზიციური წყობების დამატებით.

## ფაქტები
*დაგეგმილი იყო სიმღერის შეტანა კომპილაციაში *Echoes: The Best of Pink Floyd*, მაგრამ იგი მასში არ მოხვდა.

## სქოლიო 
კატეგორია:პინკ ფლოიდის სიმღერები
კატეგორია:1970 წლის სიმღერები
კატეგორია:სიმღერები როჯერ უოტერსის ავტორობით
ასტონ ვილა (საფეხბურთო კლუბი)

**„ასტონ ვილა“** () — საფეხბურთო კლუბი ინგლისში, რომელიც დაარსდა უიტონში, ბირმინგემში, 1874 წელს. საშინაო შეხვედრებს მართავს სტადიონ — „ვილა პარკზე“ 1897 წლიდან.

ასტონ ვილა არის ერთ-ერთი უძველესი და წარმატებული კლუბი ინგლისური ფეხბურთის ისტორიაში. ვილამ 1981–82 წლებში მოიგო ევროპის თასი და იმ ექვს ინგლისურ კლუბს შორის შედის, რომლებსაც ჩემპიონთა ლიგა აქვთ მოგებული.

გუნდის ისტორიული მტერია ბირმინგემ სიტი, სწორედ ამ ორ გუნდს შორის იმართება უძველესი ბირმინგემული დერბი, რომელიც პირველად 1879 წელს გაიმართა.

„ასტონ ვილამ“ ისტორიის განმავლობაში 110 სეზონი ჩაატარა ინგლისის უმაღლეს დივიზიონში. ამაზე უკეთესი შედეგი მხოლოდ „ევერტონს“ აქვს (121). 

კლუბს ისტორიაში 7-ჯერ აქვს მოგებული ინგლისის უმაღლესი დივიზიონი, მათ შორის ბოლო 1981 წელს.

ბირმინგემული კლუბის ისტორიაში ყველაზე მეტი, 657 მატჩი ჩარლი აიტკენს აქვს ჩატარებული. მეორე ადგილზე 531 მატჩით ბილი უოკერია, მესამე ადგილზე გორდონ კოუენსი - 508.

ყველაზე მეტი გოლი „ვილას“ მაისურით ბილი უოკერმა გაიტანა - 244 ბურთი. მას 2 გოლით ჩამორჩება ჰარი ჰემპტონი (242), სამეულს 187 გოლით ჯონ დევი ხურავს.

კლუბის ისტორიაში ყველაზე ძვირადღირებული შენაძენი მუსა დიაბია, რომლის ტრანსფერიც „ასტონ ვილას“ 2023 წლის ზაფხულში £51,9 მილიონი გირვანქა სტერლინგი დაუჯდა.

მათ ისტორიაში ყველაზე ძვირად გაყიდული ფეხბურთელი ჯეკ გრილიშია. „მანჩესტერ სიტიმ“ ინგლისელი ფეხბურთელის სანაცვლოდ £100 მილიონი გირვანქა სტერლინგი გადაიხადა.

„ასტონ ვილა“ ამჟამად თამაშობს ვილა პარკზე, რომელიც 42,657 მაყურებელს იტევს.

## ფეხბურთელები 
### მიმდინარე შემადგენლობა 
## რესურსები ინტერნეტში 
* ოფიციალური საიტი.
* Aston Villa News – Sky Sports.
* .
* .
* ასტონ ვილა ტვიტერზე.

## სქოლიო 
კატეგორია:ინგლისის საფეხბურთო კლუბები
Picnic – A Breath of Fresh Air

***Picnic – A Breath of Fresh Air***  — Harvest Records-ის კომპილაციური ალბომი, გამოცემული 1970 წელს. მასში შეტანილ კომპოზიციებს შორის არის ჯგუფ პინკ ფლოიდის „Embryo“-ს სტუდიური ვერსია (მას კოლექტივი მხოლოდ კონცერტებზე ასრულებდა). 2007 წელს გამოვიდა კრებულის ვრცელი ვერსია *A Breath Of Fresh Air – A Harvest Records Anthology 1969–1974*.

ორიგინალური გრამფირფიტის გარეკანზე სავარაუდოდ გამოსახულია პიკნიკზე გამოსული რამდენიმე ადამიანი, აირწინაღებით. ფირფიტის უკანა მხარეს გამოსახულია კიდევ ერთი ასეთი პიროვნება. ეს უკანასკნელი სურათი გამოიყენება მთავარი გარეკანის სახით 2007 წლის გამოცემაში.

## სიმღერების სია 
### 2007 წლის გამოცემა
#### დისკი 1
#The Edgar Broughton Band – Evil – 2:34
#Deep Purple – Listen, Learn, Read On – 4:04
#Third Ear Band – Druid One – 3:44
#Pete Brown & His Battered Ornaments – Station Song – 3:24
#მაიკლ ჩეპმენი – Rainmaker – 3:41
#კევინ ეიერსი – Singing A Song In The Morning – 2:53
#შირლი და დოლი კოლინზები – A Foresaking - Our Captain Cried – 2:53
#პინკ ფლოიდი – Careful with That Axe, Eugene – 8:50
#Tea & Symphony – Armchair Theatre – 3:55
#Bakerloo – Big Bear Ffolly – 4:00
#Panama Limited Jug Band – Round And Round – 3:15
#სიდ ბარეტი – Octopus – 3:44
#Deep Purple – The Painter – 3:52
#Pete Brown & Piblokto! – Country Morning – 6:49
#როი ჰარპერი – Francesca – 1:19
#Forest – Bad Penny – 2:34
#კრის სპედინგი – Backwood Theme – 2:04
#The Greatest Show On Earth – Real Cool World – 4:48
#რონ გისინი და როჯერ უოტერსი – Breathe – 2:54
#Barclay James Harvest – Taking Some Time On – 5:31

#### დისკი 2
#The Edgar Broughton Band – There's No Vibrations, But Wait – 4:13
#მაიკლ ჩეპმენი – Soulful Lady – 4:14
#Quatermass – Entropy – 1:10
#Quatermass – Black sheep Of The Family – 3:36
#Pretty Things – Grass – 4:20
#შირლი და დოლი კოლინზები – Salisbury Plain – 2:40
#პინკ ფლოიდი – Embryo – 4:41
#დეივ მეისონი – You Shouldn't Have Took More Than You Gave – 6:00
#Deep Purple – Speed King – 4:24
#Greatest Show On Earth, The – Magic Woman Touch – 5:11
#Pete Brown & Piblokto! – Aeroplane Head Woman – 6:38
#სიდ ბარეტი – Baby Lemonade – 4:11
#როი ჰარპერი – Don't You Grieve – 2:32
#Pretty Things – October 26 – 4:52
#კევინ ეიერსი – Song From The Bottom Of A Well – 4:37
#მაიკლ ჩეპმენი – The First Leaf Of Autumn – 4:10
#The Edgar Broughton Band – Call Me A Liar – 4:27

#### დისკი 3
#Barclay James Harvest – She Said – 8:21
#როი ჰარპერი – South Africa – 4:02
#The Edgar Broughton Band – Evening Over Rooftops – 5:01
#The Move – Do Ya – 4:03
#Bombadil – When The City Sleeps – 4:15
#კევინ ეიერსი – Lady Rachel (1972 წლის ვერსია) – 4:51
#Electric Light Orchestra – 10538 Overture – 5:29
#მარკ ოლმონდი – The City (Part Three) – 7:37
#Spontaneous Combustion – Spaceship – 3:29
#Third Ear Band – Overture – 4:20
#იან აკერმანი – Fresh Air (Excerpt) – 6:02
#როი ჰარპერი – Twelve Hours Of Sunset – 5:06
#Babe Ruth – Wells Fargo – 6:12
#Electric Light Orchestra – Showdown – 4:11
#Be Bop Deluxe – Jet Silver And The Dolls Of Venus – 4:10

## რესურსები ინტერნეტში 
*მიმოხილვა 

## სქოლიო 
კატეგორია:1970 წლის კომპილაციური ალბომები
კატეგორია:Harvest Records-ის კომპილაციური ალბომები
კატეგორია:ალბომები Hipgnosis-ის გარეკანის დიზაინით
ეშლი იანგი

**ეშლი საიმონ იანგი** (; დ. 9 ივლისი, 1985) — ინგლისელი ფეხბურთელი, რომელიც თამაშობს პრემიერლიგის კლუბ „ასტონ ვილაში“. კარიერის დიდი ნაწილი გაატარა „მანჩესტერ იუნაიტედში“. თამაში შეუძლია როგორც  შემტევი ნახევარმცველის, აგრეთვე ცენტრალური მცველის პოზიციაზე.
 
პროფესიონალური კარიერი დაიწყო საფეხბურთო კლუბ „უოტფორდში“. 2007 წელს შეუერთდა „ასტონ ვილას“. 2011 წელს კლუბი დატოვა და „მანჩესტერ იუნაიტედში“ გადავიდა, სადაც 2020 წლამდე დაჰყო. 2020-2021 წლებში მილანის „ინტერში“ თამაშობდა. 

მისი დებიუტი ინგლისის ნაკრებში შედგა 2007 წლის 16 ნოემბერს ავსტრიის ნაკრების წინააღმდეგ გამართულ ამხანაგურ მატჩში. იანგი მონაწილეობდა ევროპის 2012 და მსოფლიოს 2018 წლის ჩემპიონატებში.

## ტიტულები
**უოტფორდი**
*საფეხბურთო ლიგის ჩემპიონატის პლე-იოფი: 2006

**ასტონ ვილა**
*ინგლისის ლიგის თასის (მე-2 ადგილი): 2009–10

**მანჩესტერ იუნაიტედი**
*ინგლისის პრემიერლიგა: 2012–13
*ინგლისის ასოციაციის თასი: 2015–16
*ინგლისის ლიგის თასი: 2016–17
*ინგლისის სუპერთასი: 2011
*უეფა-ს ევროპა ლიგა: 2016–17

**ინტერი**
*სერია A: 2020–21
*უეფა-ს ევროპა ლიგა (მე-2 ადგილი): 2019–20

**ინდივიდუალური**
*უოტფორდის სეზონის საუკეთესო ახალგაზრდა ფეხბურთელი: 2004–05
*PFA-ის წლის საუკეთესო ნაკრები: ჩემპიონშიპი 2005–06, პრემიერლიგა 2007–08, პრემიერლიგა 2008–09
*PFA-ის წლის საუკეთესო ახალგაზრდა ფეხბურთელი: 2008–09
*პრემიერლიგის თვის საუკეთესო ფეხბურთელი: აპრილი, 2008, სექტემბერი, 2008, დეკემბერი, 2008

## რესურსები ინტერნეტში
* ბიოგრაფია მილანის „ინტერის“ საიტზე 
*ეშლი იანგის პროფილი — Football Association

## სქოლიო
კატეგორია:დაბადებული 9 ივლისი
კატეგორია:დაბადებული 1985
კატეგორია:ინგლისელი ფეხბურთელები
კატეგორია:ინგლისის ეროვნული საფეხბურთო ნაკრების ფეხბურთელები‎
კატეგორია:უოტფორდის ფეხბურთელები
კატეგორია:ასტონ ვილას ფეხბურთელები
კატეგორია:მანჩესტერ იუნაიტედის ფეხბურთელები
კატეგორია:მილანის ინტერის ფეხბურთელები
კატეგორია:პრემიერ ლიგის ფეხბურთელები
კატეგორია:ინგლისის საფეხბურთო ლიგის ფეხბურთელები
კატეგორია:სერია A-ს ფეხბურთელები
კატეგორია:2012 წლის ევროპის საფეხბურთო ჩემპიონატის ფეხბურთელები
კატეგორია:2018 წლის მსოფლიო საფეხბურთო ჩემპიონატის ფეხბურთელები
კატეგორია:უეფა-ს ევროპა ლიგის გამარჯვებული მოთამაშეები
კატეგორია:ცოცხალი ადამიანები
თურგაუს კანტონი

**თურგაუ** () — კანტონი შვეიცარიაში. მდებარეობს ქვეყნის ჩრდილო-აღმოსავლეთ ნაწილში. დედაქალაქია ფრაუენფელდი. 2011 წლის მონაცემებით, მოსახლეობა 250 640 ადამიანს შეადგენს, რომელთა 45% პროტესტანტია, 36% კი კათოლიკე.

## ისტორია
პრეისტორიულ ხანაში კანტონის მიწები ბოდენის ტბის გასწვრივ პფინის კულტურით იყო დასახლებული. რომაულ ხანაში კანტონი რაეტიის პროვინციის შემადგენლობაში შევიდა, თუმცა 450 წლიდან აქ ალემანების დასახლება დაიწყო.

1798 წელს კანტონი ჰელვეციის რესპუბლიკის ნაწილი გახდა, 1803 წელს კი შვეიცარიის კონფედერაციის შემადგენლობაში შევიდა.

## გეოგრაფია
კანტონს ჩრდილოეთით ესაზღვრება ბოდენის ტბა, გერმანია და ავსტრია; სამხრეთიდან — სანქტ-გალენის კანტონი, დასავლეთით კი ციურიხისა და შაჰფაუზენის კანტონები. ჩრდილო-დასავლეთით საზღვარი მდინარე რაინს მიუყვება. ფართობი 991 კმ²-ს შეადგენს.

## ეკონომიკა
თურგაუს კანტონი სასოფლო-სამეურნეო პროდუქციის წარმოებითაა განთქმული. მოჰყავთ ვაშლი, მსხალი და სხვადასხვა ხილ-ბოსტნეული. თურის ხეობაში მისდევენ მევენახეობას.

განვითარებულია მრეწველობაც. მათ შორისაა საგამომცემლო საქმიანობა, ტექსტილი და ხელოსნობა.

## რესურსები ინტერნეტში 
*ოფიციალური საიტი 
*ოფიციალური სტატსიტიკა

## სქოლიო 
კატეგორია:შვეიცარიის კანტონები
ბებე

**ტიაგუ მანუელ დიაშ კორეია**, ცნობილი როგორც **ბებე** (; დ. 12 ივლისი, 1990; აგუალვა-კასენი, პორტუგალია) — პორტუგალიელი ფეხბურთელი, საფეხბურთო კლუბ „რაიო ვალეკანოს“ თავდამსხმელი.

## რესურსები ინტერნეტში 
* პროფილი Transfermarkt-ზე 
* პროფილი Soccerway-ზე 

კატეგორია:დაბადებული 1990
კატეგორია:პორტუგალიელი ფეხბურთელები
კატეგორია:მანჩესტერ იუნაიტედის ფეხბურთელები
კატეგორია:პრემიერ ლიგის ფეხბურთელები
კატეგორია:ბეშიქთაშის ფეხბურთელები
კატეგორია:ეიბარის ფეხბურთელები
კატეგორია:ლისაბონის ბენფიკას ფეხბურთელები
კატეგორია:კორდობის ფეხბურთელები
კატეგორია:რაიო ვალიეკანოს ფეხბურთელები
კატეგორია:დაბადებული 12 ივლისი
კატეგორია:ესპანეთის პრიმერა დივიზიონის ფეხბურთელები
კატეგორია:ცოცხალი ადამიანები
პიპა ქვენიფნეველი

**პიპა ქვენიფნეველი** — XIV საუკუნის პირველი ნახევრის ქვეიფნეველთა (ქსნის ერისთავთა) საგვარეულოს წარმომადგენელი, გიორგი ბრწყინვალის თანამებრძოლი,  დიპლომატი.

პიპა ქვენიფნეველი იყო წარმომადგენელი ქვეიფნეველ ერისთავთა ფეოდალური საგვარეულოსი, რომელიც XIII საუკუნის დასასრულიდან მოყოლებული, XIV-XV  საუკუნეების განმავლობაში მნიშვნელოვან თანამდებობებს ფლობენ სამეფო კარზე და აქტიურად მონაწილეობენ პოლიტიკურ პროცესებში. XVI საუკუნიდან თავიანთი სამფლობელო მხარის მიხედვით ქვენიფნევლები ქსნის ერისთავებად იწოდებიან.

## ლიტერატურა
*ჟამთააღმწერელი, ქართლის ცხოვრება, ს. ყაუხჩიშვილის გამოც. თბილისი, 1959.

კატეგორია:ქვენიფნეველები
ურის კანტონი

**ური** — კანტონი შვეიცარიაში, შვეიცარიის კონფედერაციის ერთ-ერთი დამფუძნებელი წევრი. მდებარეობს ქვეყნის ცენტრალურ ნაწილში. ტერიტორია მოიცავს მდინარე როისის ხეობას ლუცერნის ტბასა და სენ-გოტარდის უღელტეხილს შორის. ძირითადი სალაპარაკო ენა გერმანულია. ური ერთადერთი კანტონი იყო, რომლის სკოლებშიც პირველად უცხო ენად იტალიურს ასწავლიდნენ, მაგრამ 2005/2006 სასწავლო წლიდან, სხვა მრავალი კანტონის მსგავსად ის ინგლისურმა ენამ შეცვალა. 2010 წლის მონაცემებით მოსახლეობა 35 422 ადამიანს შეადგენს.

შვეიცარიის კონფედერაციის შემადგენლობაში ური 1291 წელს შევიდა.

## გეოგრაფია
ური შვეიცარიის ცენტრალურ ნაწილში მდებარეობს, შვეიცარიის ალპების ჩრდილოეთით. ფართობი 1 076,4 კმ²-ს შეადგენს, საიდანაც 24,4% სოფლის მეურნეობისთვის გამოსადეგია, 18,2% კი ტყეებს უჭირავს. დარჩენილი 1,7% დასახლებულია, ხოლო 55,6% არაპროდუქტიული მიწაა.

კანტონისა და მთლიანად ურნერის ალპების უმაღლესი წერტილია ფურკის უღელტეხილის ჩრდილოეთით მდებარე დამაშტოკის მთა (3 630 მ). ურის ტერიტორიაზე ნაწილობრივაა მოქცეული გლარნისა და ლეპონტის ალპები.

## ეკონომიკა
ურის ეკონომიკის მთავარი სექტორია ტურიზმი. 2008 წლის მონაცემებით, ფუნქციონირებს 91 სასტუმრო. ამავე წელს, სასტუმროებში 145 600 ადამიანი გაჩერდა, რომელთა 67,1% უცხოელი იყო.

ასევე დიდი მნიშვნელობა აქვს ჰიდროენერგიის წარმოებას.

## რესურსები ინტერნეტში 
*ოფიციალური საიტი 
*ოფიციალური სტატსიტიკა

## სქოლიო 
კატეგორია:შვეიცარიის კანტონები
ბოგდან გურჯიცკი

**ბოგდან გურჯიცკი** (; გ. 12 აპრილი, 1700, მოსკოვი) — წარმოშობით ქართველი დიპლომატი. მოღვაწეობდა პოლონეთის სამეფო კარზე XVII საუკუნის მეორე ნახევარში. იგი იყო პოლონეთის ელჩი ირანში, სეფიანთა კარზე. 

წარმოშობით ქართლის აზნაურთა ოჯახიდან იყო. მიხეილ თამარაშვილის მოსაზრებით გურჯიცკის ნამდვილი გვარი ალავერდიშვილი ყოფილა. ქართულ და უცხოურ წყაროებში ცნობილია ბუგდან, ბუღდან, ბუღდან-ბეგის სახელით. XVII საუკუნის 40–50-იანი წლებში ქართლის მეფის როსტომის ქვეშევრდომი იყო. შემდეგ პოლონეთში მოხვდა, შესაძლოა დიპლომატიური დავალებით. XVII საუკუნის 50-იანი წლების ბოლოს მონაწილეობდა პოლონეთ-შვედეთის ომებში, როგორც პოლონეთის არმიის უცხოელთა ნაწილის ერთ-ერთი მეთაური, მიიღო როტმისტრის წოდება. 1668 წელს საგანგებო მისიით გაგზავნეს ირანში. ელჩობის მიზანი იყო პოლონეთის, რუსეთის და ირანის კავშირის შექმნა ოსმალეთის წინააღმდეგ, აგრეთვე ვაჭრობის გაფართოება და სხვ. გ. იმავე წლის სექტემბერში მოსკოვში შეხვდა მეფე ალექსი მიხეილის ძეს, ქართველ ბატონიშვილ ნიკოლოზს (შემდგომში ერეკლე I), მის დედას — დედოფალ ელენეს და სხვა ქართველ წარჩინებულებს. მისიის დასრულების შემდეგ პოლონეთის სეიმმა მას აზნაურობა (შლიახტიჩობა) უბოძა გერბითა და მამულებითურთ ლენჩიცის მაზრაში. 1676 წელს პოლონეთის მთავრობამ გურჯიცკი ირანში თავის მუდმივ რეზიდენტად დანიშნა. აქ მან 23 წელი დაჰყო, კავშირი ჰქონდა ქართველ მეფეებთან — ვახტანგ V-თან და გიორგი XI-თან, მონაწილეობდა პოლონეთსა და საქართველოს შორის სავაჭრო კონტაქტების დამყარების მცდელობაში. მოსკოვიდან გურჯიცკი და მისმა ძმებმა (ფარსადანი, ნაზარი და მერაბი) საქართველოში ჩამოიტანეს საეკლესიო ინვენტარი. მათ შორის, ერთ-ერთი ზარი საჩუქრად მიართვეს კათოლიკოს-პატრიარქ დომენტი III-ს, რომელმაც იგი ანჩისხატის ახალ სამრეკლოზე დაკიდა. მეფე გიორგი XI-მ ძმებს თბილისში სასახლე უბოძა. 1699 წელს შაჰ ჰუსეინის დავალებით გურჯიცკი პოლონეთში გაემგზავრა, მაგრამ გზაში გარდაიცვალა. დაკრძალულია მოსკოვში.

## ლიტერატურა
* ზედგინიძე გ., ბოგდან გურჯიცკი დიპლომატიურ ასპარეზზე, თბ., 1983;
* ცინცაძე ი., მასალები პოლონეთისა და საქართველოს ურთიერთობის ისტორიისათვის (XV–XVII სს.), თბ., 1966;

კატეგორია:ქართველი დიპლომატები
კატეგორია:გარდაცვლილი  12 აპრილი
კატეგორია:გარდაცვლილი 1700
კატეგორია:პოლონელი დიპლომატები
კატეგორია:დაბადების წელი უცნობია
დაბალი დონის პროგრამირების ენა

**დაბალი დონის პროგრამირების ენა** () — პროგრამირების ენა, რომელიც ძალიან ახლოსაა მანქანურ კოდებთან. აქვს თავისი მნემონიკა ანუ განსაზღვრება, რაც საშუალებას აძლევს ნულიანები და ერთიანები წარმოადგინოს ადამიანური ენით (როგორც წესი, ინგლისური). ძირითადად ერთი სიტყვა შეესაბამება ერთ მანქანურ ბრძანებას, იშვიათად გამოიყენება დირექტივები და მაკროსები.

## რესურსები ინტერნეტში
* კოდების პროგრამირება 

კატეგორია:პროგრამირების ენები
ნოდარ ციციშვილი

**ნოდარ ციციშვილი** (დ. უცნობია — გ. 1658) — XVII საუკუნის პირველი ნახევრის მწერალი, „ბარამგურიანის“ ავტორი. ქართლის დიდი ფეოდალის ფარსადან ციციშვილის ძე.

მამამისი დიდ როლს თამაშობდა XVII საუკუნის ირან-საქართველოს პოლიტიკურ ურთიერთობაში. ნოდარ ციციშვილი ერთხანს ირანში მოხვედრილა, სადაც გასცნობია სპარსული მწერლობის საუკეთესო ნიმუშებს. 1640 წელს მონაწილეობდა როსტომ მეფის საწინააღმდეგო შეთქმულებაში, რომლის დამარცხების შემდეგ პატიება მიიღო როსტომის მეუღლის, დიდი მეცენატის მარიამ დედოფლის შემწეობით. სწორედ მას მიუძღვნა ვრცელი პოემა „ბარამგურიანი“, რომელიც აღმოსავლეთში ფართოდ გავრცელებული სიუჟეტის (სასანიანთა მეფის ბაჰრამ გურისა და შვიდი მზეთუნახავის თავგადასავალი) ქართული ვერსიაა აღწერილი.

## ლიტერატურა 
*„შვიდი მთიები“, რედ. კეკელიძე კ.,; ტფილისი, 1930
* კაკაბაძე ს., ფარსადან გორგიჯანიძე, საქართველოს ცხოვრება, საისტორიო მოამბე, ტ. II, თბ. 1925

## რესურსები ინტერნეტში 
* ნოდარ ციციშვილი — ბარამგურიანი

კატეგორია:გარდაცვლილი 1658
კატეგორია:ქართველი მწერლები
ნოდარ
კატეგორია:ქართველი დიდი ფეოდალები
შინჯი კაგავა

**შინჯი კაგავა** ; დ. 17 მარტი, 1989) — იაპონიის ეროვნული ნაკრებისა და გერმანულ კლუბ „ ბორუსია დორტმუნდის“ ფეხბურთელი, რომელიც შემტევი ნახევარმცველის პოზიციაზე თამაშობს.

პროფესიონალური კარიერა დაიწყო სერესო ოსაკაში, შემდეგ გადავიდა გერმანიის ბუნდესლიგის კლუბ დორტმუნდის „ბორუსიაში“ 2010 წელს. დორტმუნდში ორი წლის ასპარეზობის შემდეგ, კაგავამ ოთხწლიანი კონტრაქტი გააფორმა „მანჩესტერ იუნაიტედთან.“ 2014 წლიდან კვლავ ბორუსია დორტმუნდში ასპარეზობს.

## რესურსები ინტერნეტში
*
*შინჯი კაგავა დორტმუნდის „ბორუსიას“ ოფიციალურ საიტზე
*
*
*ESPN Soccernet-ის პროფილი 

## სქოლიო
კატეგორია:დაბადებული 1989
კატეგორია:იაპონელი ფეხბურთელები
კატეგორია:მანჩესტერ იუნაიტედის ფეხბურთელები
კატეგორია:გერმანიის ბუნდესლიგის ფეხბურთელები
კატეგორია:პრემიერ ლიგის ფეხბურთელები
კატეგორია:სერესო ოსაკის ფეხბურთელები
კატეგორია:დორტმუნდის ბორუსიას ფეხბურთელები
კატეგორია:2013 წლის ფიფა-ს კონფედერაციის თასის ფეხბურთელები
კატეგორია:2014 წლის მსოფლიო საფეხბურთო ჩემპიონატის ფეხბურთელები
კატეგორია:დაბადებული 17 მარტი
კატეგორია:2018 წლის მსოფლიო საფეხბურთო ჩემპიონატის ფეხბურთელები
კატეგორია:ცოცხალი ადამიანები